OKAS-jäsentiedote 21.8.2026

Hei kaikille okasilaisille. Jäsentilaisuudet ja muu toiminta syksyn osalta on valmis ja lähtee painoon kuun vaihteessa. Yhdistyksen sivuilla näkyy myös syksyn 2026 toiminta. Ei kun kalenterit esiin ja ilmoittautumaan! Mieltäni kiehtoo alati eri vuodenajat, joten tässäpä Birgitmummun näkemystä:
Sirkka viulun virittää,
soittojansa sirittää.
Ilta hämyyn kietoutuu,
onkohan jo elokuu?
BIRGITMUMMU

OKAS on EEKL:n jäsenyhdistyksenä mukana Kohtaamiskahvila-toiminnassa. Kohtaamiskahvila-konsepti on kahden matinkyläläisen eläkeläisen kehittämä idea. Ideana on järjestää espoolaisia koskevia asioita käsittelevä rento keskustelutilaisuus eri aiheiden ympärille kerran kuukaudessa. Tällä kertaa järjestämisvastuu oli EEKL:n ja aiheena arjen 
turvallisuus. Ks. LIITE KK-Arjen turvallisuus.

Lounaskerho kokoontuu 26.8.26  klo 13 Pepe´s Pizzeria & Restaurantissa Olarin Prisman vieressä.Tervetuloa kaikki uudet ja vanhat kerholaiset ruokailemaan ja viihtymään! Muistathan ilmoittautumisen!
Terveisin Riitta Salvén, kerhonvetäjä

Jäsentilaisuudet pidetään joka toinen keskiviikko klo 14-16.
Paikka on ravintola Compass Group (KOMPASSI), Piispanportti 10.
Jäsentilaisuuksiemme esitelmät käsittelevät seuraavia aihepiirejä:
hyvinvointi, ympäristö, yhteiskunta ja viihde.Ilmoittautuminen etukäteen. 

Ensimmäinen syksyn jäsentilaisuus on
9.9. Meteorologi (eläk.) Seija Paasonen: Taivasta vartioivat naiset - Säälotat 1940-1944. 

Kerhoista syksyllä 2026 löytyy tarkemmat tiedot kotisivuilla olari.senioriyhdistys.fi/kerhot

Konstan klassikot -konsertti Vantaalla LUMO-salissa 20.9. klo 15:00
Kuule Suomen rakastetuimpia lauluja 1950-1990-luvulta koko kansan Konsta Hietasen tulkinnoilla. Eino Leinon, Reino Helismaan, Juha Vainion, Juice Leskisen, Hectorin ja monen muun mestarin tuotokset heräävät henkiin uusilla sovituksilla ja karismaattisella yhdessäololla. 
OKASin tilaa tilaisuuteen sähköpostilla toimitettavat liput, jos siihen osallistujia on vähintään 10. Ilmoittautumiset Senioriapilla tai kotisivujen kautta 31.8. mennessä. Jos osallistujia on riittävästi (10 min, 15 max), lipun hinta 25 € on maksettava 3.9. mennessä tilille FI43 1475 3255 9690 30 (Jukka Salo). Viestikenttään maksajan nimi ja kohde (Konstan klassikot).
Kuljetukset omilla autoilla tai julkisilla liikennevälineillä.

Lohjan kansalliset seniorit 50 vuotta
Lohjan seniorit täyttää 50 vuotta ja juhlistaa sitä mm. juhlakonsertilla lauantaina 21.11.2026 klo 19.00 Laurentius-salissa. Siellä lavalle nousevat baritoni Waltteri Torikka, nuori lohjalaislahjakkuus Noomi Harri sekä Lohjan kaupunginorkesteri.
Lippuja voi ostaa 1.9. alkaen omatoimisesti Lippupisteen kautta (lippu.fi). Kuljetus Lohjalle (ja takaisin) omilla autoilla.




Yhteistyöterveisin

Anneli Alatalo, tiedottaja
anneli.alatalo@gmail.com

Yhdistyksen kotisivut: http://olari.senioriyhdistys.fi

Yhdistyksen Facebook-sivut: ks. kotisivun pääsivulla linkki
